钦定古今图书集成/历象汇编/庶征典/第113卷 > 《周礼》 > 《地官》
## 钦定古今图书集成/历象汇编/庶征典/第113卷 > 《周礼》 > 《地官》

《大司徒》大札，“则令邦国移民，通财，舍禁弛力，薄征缓
刑。”

〈注〉《大札》，大疫病也。

### 司救凡岁时有天患民病则以节巡国中及郊野而以王命施惠

〈订义〉史氏曰：“天患灾眚，民病札瘥也，以旌节表之，使民知施惠出于天命也。”

### 司关国凶札则无关门之征犹几

〈注〉郑司农云：“札谓疾疫死亡，无关市之征者，出入无租税。”